Komisijos Reglamentas (EB) Nr. 2858/2000
2000 m. gruodžio 27 d.
iš dalies keičiantis Reglamentą (EB) Nr. 2125/95, atidarantį konservuotų grybų tarifines kvotas ir nustatantį jų administravimą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentus (EB) Nr. 2290/2000 [1], (EB) Nr. 2435/2000 [2] ir (EB) Nr. 2851/2000 [3], nustatančius tam tikras nuolaidas Bendrijos tarifinių kvotų tam tikriems žemės ūkio produktams forma ir kaip autonominę pereinamojo laikotarpio priemonę numatančius tam tikrų žemės ūkio nuolaidų, numatytų Europos sutartyse su Bulgarija, Rumunija ir Lenkija, koregavimą, ypač į jų 1 straipsnio 3 dalį,
kadangi:
(1) Komisijos reglamentas (EB) Nr. 2125/95 [4] su paskutiniais pakeitimais, padarytais Reglamentu (EB) Nr. 2493/98 [5], nustato konservuotų grybų kvotų, paskirtų Lenkijai, Rumunijai ir Bulgarijai 1995 m. gruodžio 22 d. Tarybos reglamento (EB) Nr. 3066/95, nustatančio tam tikras nuolaidas Bendrijos tarifinių kvotų tam tikriems žemės ūkio produktams forma ir kaip autonominę pereinamojo laikotarpio priemonę numatančio tam tikrų žemės ūkio nuolaidų, numatytų Europos sutartyse, koregavimą siekiant atsižvelgti į Žemės ūkio susitarimą, sudarytą Urugvajaus raundo Daugiašalėse prekybos derybose [6], su paskutiniais pakeitimais, padarytais Reglamentu (EB) Nr. 2435/98 [7], atitinkamai II, V ir VI prieduose, administravimą.
(2) Reglamentas (EB) Nr. 3066/95 buvo panaikintas Reglamentu (EB) Nr. 2851/2000 ir pakeistas atitinkamai Reglamentais (EB) Nr. 2290/2000, (EB) Nr. 2435/2000 ir (EB) Nr. 2851/2000 dėl Bulgarijos, Rumunijos ir Lenkijos. Anksčiau minėtos tarifų nuolaidos konservuotiems grybams taikomos taip, kaip jos nurodytos Reglamentuose (EB) Nr. 2290/2000 ir (EB) Nr. 2435/2000 dėl, viena vertus, Bulgarijos ir Rumunijos kilmės produktų, tačiau, antra vertus, Lenkijos kilmės produktams jos suteikiamos atsižvelgiant į Reglamentą (EB) Nr. 2851/2000, visai netaikant kiekių apribojimų. Todėl siekiant suderinti Reglamentą (EB) Nr. 2125/95 su naujomis nuostatomis, reikėtų jį iš dalies pakeisti taip, kad neliktų nuorodos į Lenkiją, išskyrus 5 straipsnio nuorodą dėl tradicinių importuotojų licencijos paraiškų.
(3) Šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2125/95 iš dalies keičiamas taip:
1) 1 straipsnis pakeičiamas taip:
"1 straipsnis
1. Remiantis šiame dokumente nustatytomis taikymo taisyklėmis, atidaromos Agaricus genties konservuotų grybų, kurių kodai pagal KN yra 07119040, 20031020 ir 20031030, I priede nurodytos tarifinės kvotos.
2. Produktams, kurių kodas pagal KN yra 07119040 (serijos Nr. 09.4062), taikoma muito norma yra 12 % ad valorem, o produktams, kurių kodai pagal KN yra 20031020 ir 20031030 (serijos Nr. 09.4063) - 23 %. Tačiau anksčiau minėtiems Bulgarijos kilmės produktams (serijos Nr. 09.4725) arba Rumunijos kilmės produktams (serijos Nr. 09.4726) taikoma bendra 8,4 % norma.";
2) 2 straipsnio 2 dalyje ir 4 straipsnio 1 bei 5 dalyse išbraukiamas žodis "Lenkija";
3) 10 straipsnio 3 dalyje išbraukiamas žodis "Lenkija";
4) I priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomos nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gruodžio 27 d.